LidanRubinov/Halacha-QA huggingface dataset:
שאלה: שמונה עשרה ותפילה ביחיד בחו"ל: האם זה הדין גם: א. בתפילת שמונה עשרה? ב. כשמתפלל ביחידות? השאלה נשאלה בהמשך לשאלה "נוסח תפילה בחו"ל"
תשובה: בתפילה, בלחש וביחידות, תתפלל לפי הנוסח שלך.
שאלה: קניית חיקוי של מוצר: לאחר תשעה באב אני מעוניין לקנות אוזניות האוזניות שראיתי דומות לאוזניות אחרות ממותג יותר יקר אבל לא חתומות בשם של החברה היקרה אלא בזו של הזולה יותר. רציתי לדעת האם מותר לקנות את האוזניות כי הם דומות כמעט עד הפרט האחרון לאלו של החברה היקרה?
תשובה: איני מכיר את המציאות המדוייקת, אך אם מדובר בחיקוי של הצורה החיצונית בלבד ואין בצורה זו המצאה מיוחדת ופטנט מיוחד המאפשר תכונות חדשות למכשיר הרי שאין על כך זכויות לחברה הראשונה ומותר להעתיק זאת. לכן במקרה כזה מותר לקנות את המוצר. יש להעיר, שאם החברה המחקה עושה זאת כדי להטעות אנשים שיחשבו שהם קונים את החברה המורית יש בכך איסור מצידם של גניבת דעת הלקוחות, אולם מצידך הקונה אין איסור לקנות מוצר זה.
שאלה: שאלת הבהרה להפרשת חלה: ההפרשה היא מכמות הקמח לפני האפיה, ולפני ששמים את השמרים, נכון? ז"א שאם אני לוקחת קמח מתוך שקית של 1 ק"ג קמח, אני לא צריכה להפריש בכלל? השאלה נשאלה בהמשך לשאלה "איך מודדים את המשקל להפרשת חלה"
תשובה: ב"ה שלו-ם וברכה, נכון. הרב חגי בר גיורא
שאלה: טבילה במקווה לעיני רבנים: בידיעות אחרונות של שבת פרשת מטות-מסעי התפרסמה כתבה של גיורת שטענה כי רבנים ראוה במערומיה בשעת הטבילה. ומכאן עולות השאלות הבאות : א. האם אכן מצד הדין חייבים גברים לראותה בשעת הטבילה? או שזה לחומרא בלבד והקפדה יתירא? ב. חאם לא ניתן לסמוך על הבלנית או רבנית (אשת רב) נאמנה שתהיה בשעת הטבילה, תבדוק את כשרותה והעיד בפני בית דין. ג. האם פרסום כזה בכתבה אין בה כדי לחלל שם שמים ולהלעיז על רבנים הקוראים להפרדה גמורה בין נשים וגברים והם נמצאים במקום של מציצנות חלילה? אשמח מאד לקבל תשובה שיש בה מבחינת דע מה שתשיב. בכבוד רב וברגשי הוקרה אברהם חגבי השאלה נשאלה בהמשך לשאלה "אשה הצריכה לטבול במקווה לצורך גיור"
תשובה: זו עלילה שפלה! הגיורת עטופה בחלוק מגבת עבה מכף רגל ועד ראש, הדיינים נכנסים לשניה לראות רק את ראשה.
שאלה: בת הזוג של אבי (מנישואים לא ברבנות): אבי נשוי לאישה ולא התחתנו ברבנות. האם אני חייב בכבודה? במיוחד שהיא הייתה בקשר זוגי עם אבי טרם הגירושים של הוריי. אחותי העיזה ואמרה לאמא שלי שהיא רוצה להזמין את האישה של אבי לחתונה ואת הילדות שלהם- מה לומר לאחותי? מראש, לכל הרבנים תבורכו על עבודתכם:)
תשובה: מצד הדין אינך חייב בכבודה, אך התנהג בנימוס. אחותך פגעה באמך, אך המצב שבו משפחתכם נתונה אינו מצב רגיל. שה' ינחה אתכם בעצה טובה.
שאלה: מקור לחילוק בתפילת ציבור: שמעתי פעם שיש תפילה "עם הציבור" כשכולם מתחילים יחד ותפילה "בציבור" כשההתחלה לא כאחד ומעלתה פחותה, מה המקור לדברים?
תשובה: : הובא בס' קט הלכה שאדם שמגיע לבית הכנסת ומצא ציבור מתפללים לא יתחיל אם לא יוכל לגמור ולענות קדושה. ושם בפרמ"ג בא"א סק"ב דייק שאם לא מתחיל ממש עם הציבור את תפלת שמנה עשרה אלא רק לאחר שהציבור התחיל אין לכך שם תפלת בצבור גמור, רואים שיש תפלה בציבור גמורה ויש להתפלל באופן חלקי עם הציבור. ובשם החוזו"א הביאו שגם אם לא התחיל ממש עם הציבור אלא לאחריהם נקרא באופן עקרוני תפלה בציבור. והובאו הדברים בס' הליכות שלמה פרק ח' הל' ז'.
שאלה: דיני ארבע תעניות: לרבנו שלו רב. א.האם מותר להסתפר בלילה שלפני התענית בד צומות? ב.האם מותר לקחת כדור קל צום לפני תענית כדי להקלעל התענית? ג.מי שהלך לישון לפני עלות השחר, והתעורר ואכל לפני עלות השחר, האם דינו כמי שהתענה לגבי תפילת עננו ולגבי להצטרף למנין של קריאת התורה, ומה דינו לגבי חיוב השלמת התענית ביום אחר? ד.האם חולה שלא התענה צריך להשלים תעניתו?
תשובה: א. בדרך כלל לא רצוי להסתפר בלילה אבל בשעת צורך אפשר להקל ואז מותר גם בליל תענית מלבד תשעה באב כמובן. ב. מותר לקחת כדור להקל אם אדם חש בצורך גדול בשביל זה. ג. לכתחילה מי שישן ועשה תנאי יכול לקום ולשתות אך רצוי לא לאכול. ובכל אופן יכול לומר עננו, ונחשב כמתענה לכל דבר. ד. חולה נחשב לאנוס ופטור מהשלמת התענית.
שאלה: אמונה במלכות השם: בתי בת 11 שאלה אותי: ידוע שהקב"ה תמיד היה, עוד לפני בריאת העולם. אבל מי החליט שהוא יברא את העולם? שדווקא הוא ימלוך? זה מעין חוסר דמוקרטיה. ולמה הוא החליט דווקא לברוא עולם כזה? ולמה שנקשיב לו, אם לא בקשנו בכלל להיברא? אני חושבת שאלו הן שאלות עמוקות ואני לא חושבת שהצלחתי לענות תשובה מספקת. אני אשמח לשמוע את דעת הרבנים.
תשובה: השאלות נובעות מחוסר ציורים ואמונה בטוב שיש בנוכחות האלוקית שבקרבנו. בעיניינו נראה שהדבר הכי חשוב זה לשאול אותנו ולתת לנו זכות בחירה. בעיניים אובקיטביות שאלת הטוב והרע היא יותר קריטית. מה שטוב ראוי שיהיה ומה שרע ראוי שיחלוף מן העולם. הקב"ה מקור הטוב ועלה ברצונו לברוא עולם שבבריאתו יהיה טוב לכל הנבראים. דרך הופעת הטוב היא בכך שברא עם שאותו הוא מקרב אליו ומתייחס אליו כבנים. עיקר מציאותנו אינה המציאות האנושית אלא עיקרה היא המציאות האלוקית שיכולה להיות חלק מאיתנו. אנו יכולים להדבק באור האלוקי עד שאנו נהיה חלק מהאור האלוקי הנפלא. הבחירה החופשית שהיא לפעמים מחברת אותנו אל הטוב ולפעמים אל הרע היא הכלי והדרך שבעזרתה נוכל להתחבר באופן עמוק יותר אל הטוב. טוב שהיה ניתן לנו במתנה  כמו אצל המלאכים  הוא טוב פחות מושלם מהטוב שיבוא ויצמח בכוח הבחירה האנושי.
שאלה: מציל בבריכה : האם מותר לנשים לשחות בבריכה (כמובן נפרדת) עם מציל?
תשובה: לכתחילה צריכה להיות מצילה. בהעדר מצילה מותר גם עם מציל. אך לא להימצא לפניו מחוץ לברכה אלא רק מאחריו.
שאלה: תפילה לפני תחילת המניין ותזמונים: אני הולך למניין אשכנז-ספרד ותיקין שמתפלל שחרית בכ-20 דקות ואינני יכול לשמור קצב. השאלות: האם מותר לי להתחיל פסוקי דזמרה לפני שהמניין מתחיל, ולהמשיך בקריאת שמע ולסיים ככה שאני וגם המניין נתחיל שמונה עשרה ביחד? האם אצא ידי הקדיש-ים ו ברכו אפילו אם אני כבר אחרי הפרקים האלה (ועונה שומע עם הקהל)? לגבי קדושה : אם אומר קדושה עם הקהל כשאני בסוף הש"ע (אחרי "יהיו לרצון") אך עוד לא סיימתי - האם אומר בהוב"ש לפני ה אמן? שאלה נוספת: אם הש"ץ קורא ברכה שעוד לא הגעתי אליה ולא הספקתי להקדים ב בהוב"ש, מה אגיד כשאגיע אליה?
תשובה: שחרית בעשרים דקות? מהר מידי! העיקר להתחיל שמונה עשרה יחד עם הציבור. לפי זה תתחיל את התפילה שלך. בברכות קריאת שמע תענה בקדיש על יהא שמיה רבא ועל אמן של דאמירן בעלמא וכן לברכו. אותו דבר באלוהי נצור אחרי שאמרת יהיו לרצון הראשון. שם יש לענות גם אמן על ברכת האל הקדוש ושומע תפילה. על קדושה יש לענות רק על הפסוקים: "קדוש קדוש קדוש וכו" ו "ברוך כבוד ה' ממקומו". לאחר יהיו לרצון השני אפשר לענות כרגיל על הכל כולל ברוך הוא וברוך שמו. אין מנין אחר?
שאלה: שעון שבת לפלטה: אציין שראשית חיפשתי המאגר השאלות ומצאתי תשובה לחלק מהשאלה שלי. שאלתי היא האם מותר לחבר פלטה לשעון שבת (שתכבה בלילה ותדלק בבוקר) כאשר מונח עליה סיר חמין לאורך כל השבת(שהונח מערב שבת)? האם ניתן יהיה לאכול את החמין בסעודת שבת בבוקר? באיזה אופן משפיע ההדלקה והכיבוי על סיר החמין?
תשובה: א. אם לא מוציאים את הסיר עד זמן הארוחה מותר לאכול כיון שלא נעשתה שום פעולה אחרי כניסת השבת. ב. אמנם אם יוציאו בלילה לשם טעימה ואח"כ יחזירו, ומאוחר יותר השעון יכבה וידליק את הפלטה יש בזה חשש מבשל בשבת ע"י גרמא ויש לאסור.
שאלה: חיסון פרבנר לתינוקות : כבוד הרב, שאלתי בנוגע לחיסון פרבנר אצל תינוקות, אשר עד 2008 לא היה בסל החיסונים של טיפת חלב. את ילדי הגדולים חיסנתי רק משום העובדה שהוא מוצע בטיפת חלב, וללא בדיקה קפדנית לגבי כדאיותו, כעת עליי לחסן את ביתי בת ה 3 חודשים לחיסון הזה, ואני תוהה לגבי כדאיות החיסון והאם כל חיסון אשר יוצע לנו עלינו להזריק לילדנו, כאשר יש אינסוף מחלות, שלא נדע, אשר לא מוצעים להם חיסונים בסל מסיבות כלכליות או אחרות. העתקה מתוך האתר של משרד הבריאות: חיסון פרבנר הוא נגד חיידקים פנוימוקוקים מכוון כנגד 13 זני חיידק הפנוימוקוק הנפוצים ביותר בילדים. החיסון גם מצמצם את מאגר החולים ובכך מונע את העברת החיידק לבני המשפחה. תרכיב החיסון החיסון מכיל מרכיבים של מעטפת החיידק הקשור לחלבון בשיטות מודרניות, המקנות חסינות לטווח ארוך. תופעות לוואי אפשריות של החיסון בקרב חלק קטן ממקבלי החיסון יתכנו תופעות לוואי שהן בדרך כלל קלות, אינן מסוכנות וחולפות. תופעות לוואי מקומיות: אודם, נפיחות וכאבים באזור ההזרקה. תופעות כלליות: בחילות, הקאות, חוסר תיאבון, בכי ממושך, שלשול, אי-שקט, ישנוניות, ועליית חום. לעיתים רחוקות מופיעים פרכוסים עקב עליית חום. פרכוסים אלה אינם נחשבים מסוכנים ואינם גורמים לנזק נוירולוגי קבוע. בתינוקות שנולדו פגים לפני השבוע ה-28 להריון, תוארו הפסקות נשימה. תגובה של רגישות חמורה מסוג אנפילקטי היא נדירה מאוד. יתכנו תופעות נדירות מאוד: פריחה אלרגית בעור. אציין כי אני מחסנת את ילדי לחיסונים האחרים (מחומשת ומרובעת) כמקובל. אשמח לתשובת הרב, מראש, חודש טוב
תשובה: יש לחסן את ילדינו בכל החיסונים המומלצים על ידי משרד הבריאות כפי הדרכת התורה שניתנה רשות לרופא לרפא. ואף אם יש סיכון מועט אין להתחשב בו שכן הרווח מרובה. במקרה שיש לילד בעיה רפואית ספציפית או רגישות כלשהיא, יש להתייעץ עם הרופא המטפל. בריאות איתנה ו הרב אריה הלברשטט (בהתייעצות עם רופאה לגבי החיסון הזה)
שאלה: ברכה על מנה אחרונה: בהמשך לתשובה לעיל כי יש לברך על מנה אחרונה כי אינה חלק מהסעודה, שאלתי: והרי בסעודה (כדון סעודת שבת) ידוע לנו שנאכל את המנה האחרונה בדיוק כמו שידוע לנו שנאכל את מנת הבשר עם התפוחי אדמה וכדו. זה וזה הם חלק ממנות הסעודה ואינם נאכלים עם הפת. מדוע על הבשר לא מברכים ועל מנה אחרונה צריך לברך? ציפי השאלה נשאלה בהמשך לשאלה "ברכה על מנה אחרונה"
תשובה: לא הידיעה קובעת אלא השובע, מה שאינו צורך שביעה מחייב ברכה.
שאלה: תיקון תפילת הרועים: ראיתי שיש תיקון שנקרא תיקון תפילת הרועים והוא נאמר בציונו של הרב בן טוב זצ"ל, האם יוכל כבודו לציין את המקור לתיקון זה והיכן נוכל לראות את תוכנו? ישר כח גדול
תשובה: אינני מכיר.
שאלה: להוריד שערות בתשעת הימים: האם מותר לבת אשכנזייה להוריד שערות ברגלים בתשעת הימים?
תשובה: לשואלת, שיער שדרכה של אישה להסיר - מותר להסיר בתשעת הימים, עד שבת הקרובה. אם יש צורך מיוחד, מותר לעשות זאת גם אחרי השבת, בשבוע שחל בו תשעה באב. הרחבה: 1. מדין הגמרא איסור התספורת נאמר רק בשבוע שחל בו תשעה באב, כלומר, משבת עד תשעה באב. על כך נאמר בשולחן ערוך (סימן תקנא סעיף יב) שאיסור התספורת כולל הן את שער הראש והן "כל שער שבו". מקור הדין ברמב"ן בתורת האדם (מהדו' מוסד הרב קוק עמ' רמו), שהשווה זאת לאבלות פרטית, עליה נאמר (במסכת 'אבל רבתי') שהאיסור כולל הן את שיער הראש והן כל שיער אחר. 2. לגבי אבלות של אדם פרטי, שבה אסור להסתפר שלושים יום, נחלקו ראשונים האם האיסור נאמר גם על אישה. לפי השולחן ערוך (יורה דעה סי' שצ ס"ה) אישה אסורה להסתפר רק בשבעה ולא בשלושים, ואילו לפי הרמ"א שם אישה אסורה גם בשלושים, אך האיסור לא נאמר על שיער שדרך האישה להסירו (ש"ך שם ס"ק ב, וכך עולה מהרמב"ן שם, עמ' קצו). 3. בפרי מגדים (סי' תקנא משבצות זהב סקי"ג) כתב שייתכן ששבוע שחל בו תשעה באב דומה לשלושים, ומותר לגלח שיער שדרך להסירו, והובא גם במשנה ברורה (סי' תקנא ס"ק עט  הם מזכירים את שיער הצדעיים, אבל זו דוגמא בלבד לכל שיער שדרך האישה להסירו, ראו בש"ך ביו"ד שם). אכן, בכמה עניינים מצאנו שדיני שבוע שחל בו תשעה באב דומים לאבלות שלושים יום של אדם פרטי, ולא לדיני ישיבת שבעה (ואילו תשעה באב עצמו הוא כדין ישיבת שבעה, כגון איסור נעילת הסנדל ואיסור קירבה בין איש לאשתו). 4. בשו"ת פנים מאירות (ח"ג סי' לז) כתב יתירה מזו, שבשבוע שחל בו תשעה באב הדין גם לאשכנזים הוא כשיטת השולחן ערוך באבלות שלושים, שאישה מותרת להסתפר לגמרי. זה לשונו: "ועוד נשאלתי אשה אם מותרת לגלח מראש חודש עד התענית, ונראה לי כיון דבאבל גופא פסק הרי"ף והרמב"ם דאשה מותרת לגלח אחר ז' - נראה להקל באבילות ישנה במילי דיחיד ולסמוך במילי דרבנן על הרי"ף והרמב"ם דמותר גם כן לאשה לגלח מראש חודש עד התענית". הפסיקה המקובלת אינה כשיטתו, אלא שאיסור תספורת הראש בשבוע שחל בו ת"ב נאמר גם על אישה, אבל יש שהקלו בימי ספירת העומר, מאחר שהם מנהג ולא מן הדין, שאישה רשאית להסתפר (אפילו את הראש) בעת הצורך, כדעת השולחן ערוך לגבי אבלות שלושים (אגרות משה יו"ד ח"ב סי' קלז). נראה שלשיטתם הוא הדין לימים שמראש חודש אב ועד השבת, שגם הם אסורים ממנהג ולא מן הדין, ובהם יש לסמוך בעת הצורך על שיטת השולחן ערוך המקילה באבלות שלושים. למשל, נערה המתכוננת לפגישת שידוכים הרי זו "עת הצורך", המתירה להסתפר לגמרי עד השבת. מכל מקום, ניתן לצרף את סברת הפנים מאירות להתיר אפילו בשבוע שחל בו תשעה באב את הסרת השיער שדרך האישה להסירו. 5. יתכן גם לומר, שמה שכתב השולחן ערוך "אחד כל שיער שבו" הכוונה רק לריכוז שיער, ולא לשערות בודדות כמו ברגלים. כך ניתן להבין מהברייתא באבל רבתי שהיא המקור לדין זה, שמביאה פסוק בשמואל-ב יט,כה כראיה לאיסור גילוח באבלות בכל חלקי הגוף, והראיה היא ממקום של ריכוז שיער (ראו רש"י בשמואל שם ובגמרא ביבמות קג ע"ב). כיוצא בזה ראיתי ב'פסקי תשובות' (סי' תצג,ז בשם הגרש"ז אוירבך זצ"ל ויבדל"א הרב ואזנר שליט"א) שמריטת שיער הגבות מותרת כי אין זו בגדר "תספורת", ולכאורה הדבר דומה גם לשערות הבודדות שברגלים (אם כי בפסקי תשובות בסי' תקנא,מג החמיר בשיער הרגלים והתיר רק עד השבת ורק במקרה צורך מיוחד).
שאלה: הלכות ראש חודש אב: האם היה מותר לחדש נעליים היום? השאלה נשאלה בהמשך לשאלה "סנדלים וגן חיות בתשעת הימים"
תשובה: משנכנס אב ממעטים בשמחה.
שאלה: "חייבים על קללתו" בפרק רביעי מסכת בכורים במשנה: כבוד הרב, עליי לומר שהשאלה מנקודת מבט של לומדים שלומדים עדיין רק את החומש והמשנה. ובעהי"ת בעתיד גם יגיעו לתלמוד, אך לא עתה. בפרק רביעי במסכת ביכורים, במשנה שמונה כיצד אנדרגינוס שווה לאנשים ולנשים שנינו: "חייבים על מכתו וקללתו כאנשים וכנשים". ובכן על מכתו מוכרים לנו בהחלט איזכורים של פיצוי על הנזק הנגרם לקרבן במקרה של פגיעה פיזית. אולם על קללתו לא מוכר לנו. וזו השאלה. מה הכוונה חייבים על קללתו? וכי יש בתורה איזשהו פיצוי על הנזק שמושת על המקלל לשלם למקולל? ואם אין הכוונה לפיצוי כי אם לעונש, אז האם יש עונש בתורה על המקלל? המקרים היחידים שמצאנו לאזכור כזה הם: א. מקלל אביו ואמו (רלוונטי רק במקרה שהוא מסוגל להוליד) ב. איסור לקלל חירש והשאלה היא אם אלו אכן שני המקרים שאליהם מתייחסת המשנה הזאת, מה שאכן יש איזשהי תשתית בתורה לעונש על מי שמקלל או פיצוי שעליו לפצות את המקולל. חודש טוב
תשובה: : יש איסור לקלל כל אדם מישראל. כתוב בתורה ונשיא בעמך לא תאור. וכתוב לא תקלל חרש. ח למדו שהחיוב והעונש למקלל נוגעת לכל אדם מישראל.
שאלה: המשך לשאלה - המקח קובע למעשרות: סליחה שאני שואל שוב, 1. אמרת שבמשנה ה, אסור לו לאכול אפילו אחד אחד, איך זה יכול להיות? (כי הרי רשום במשנה ה "אוכל אחת אחת, ופטור"). 2. האם אלו העסקאות? במשנה ה-המוכר נותן לקונה 5 תאנים ממה שכבר קטף. בתחילת משנה ו-הקונה בוחר אילו פירות הוא רוצה מהעץ, והמוכר קוטף. בסוף משנה ו-הקונה בוחר את הפירות בעצמו וקוטפן בעצמו. 3. מה הכוונה אוכל אחד אחד, האם הכוונה שהמוכר מוכר אחד והקונה אוכל אחד וכן הלאה שוב ושוב? וחודש טוב השאלה נשאלה בהמשך לשאלה "המקח קובע למעשרות - המשך"
תשובה: וברכת ד' במשנה ה' יש מחלוקת בין ר"מ ור' יהודה. לרבי מאיר לא יאכל עד שיעשר ולרבי יהודה אוכלל אחת אחת. המציאות של המשנה היא שהנותן כבר לקט ויש בידו חמש תאנים (עיין משנ"ר). וכעת הקונה רוצה לקנותם, לדעת ר"מ כבר נסתיים המקח בנתינת המעות, וכאילו הפירות אצל הקונה ולא יכול לאכול עד שיעשר, לדעת ר' יהודה כיוון שעוד לא קיבלם, יכול לקבל אחת אחת. משנה ו' בתחילתה - התאנים בעץ, והקונה הוא שלוקט את התאנים שהוא רוצה, כאן לוקט אחד אחד, גם לדעת ר"מ. משנה ו' בסופה - התאנים בעץ והוא ייחד אותם על העץ, כאן אין מקח במחובר, ולכן כדרכו ופטור, ובלבד שלא יהיה בקבע. צום החמישי לששון ולשמחה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: הכשרת דירה שהשכרתי לגויים: השכרתי דירה לפועלים גויים, איך מכשירים את המטבח שכולל שיש חברוני.כיור אמריקאי. כיריים גז. תנור אפייה?
תשובה: ב"ה שלו-ם וברכה, יש תחילה לנקות את כל הדברים בחומרים חריפים ומסירי שומנים. לשפוך מים רותחים (ישר מהקומקום) שיש בהם סבון על השיש, כיור וכיריים. (טוב לצפות את השיש במשך שנה). אחר ניקוי התנור יש להפעילו בחום גבוה במשך שעה. תבניות לא ניתן להכשיר. הרב חגי בר גיורא
שאלה: צום תשעה באב לאישה הסובלת ממיגרנות: לרב, אני סובלת ממיגרנות. הקפדה על שתייה ותזונה נכונה משפיעות מאוד על הפחתה בהופעת המיגרנות. האם מותר לי לשתות בשיעורים במהלך תשעה באב על מנת להקטין את הסיכוי לקבלת מיגרנה? שתי הערות היכולות להשפיע על ההכרעה: 1. ביום רגיל, כאשר מתחילה מיגרנה אני לוקחת כדור אקמול וזה עוזר. אינני יודעת אם זה יעזור על רקע של חוסר שתייה ממושך, ובמקרה שהוא לא ישפיע, המיגרנה היא סבל נוראי. 2. אני מעריכה שיהיה סיכוי גבוה יותר לסיים את הצום אם אשתה לשיעורים. מראש
תשובה: לשואלת, ורפואה שלמה! עקרונית, הסובל ממיגרנה קשה בגלל הצום פטור מלצום בתשעה באב, וכל שכן בשאר הצומות הקלים יותר. ח פטרו את החולה מצום זה אפילו אם אין בו סכנה, והגדרת "חולה" היא מי ש"מושבת" ונופל למשכב או עומד להגיע לכך בעקבות הצום. בתשעה באב, מי שפטור מהצום יכול לאכול ולשתות לפי הצורך בלי להקפיד על "שיעורים". למעשה, עדיף לשאול את הרופא שלך אודות ההתלבטות האם הכדור ישפיע גם על רקע של חוסר שתייה, ולנהוג לפי תשובתו. אם משום מה לא תצליחי לקבל תשובה ברורה, עלייך לשתות לפי הצורך שמבטיח את מניעת המיגרנה, הן מבחינת הכמות והן מבחינת הזמן. כלומר, אם לפי ידיעתך ניתן לצום בלילה ולשתות בבוקר, או להמתין עד הופעת סימנים ראשונים - עשי כך. אם את חוששת שאחרי הופעת הסימנים הללו זה כבר יהיה מאוחר מדי למנוע את סבלך הרב - הקדימי לשתות לפני הופעת הסימנים.
שאלה: בעניין תבניות אפייה: הרב! אינני לומד עדיין איסור והיתר באופן רציני, אך ניסיתי להבין מתוך ספרים וכן דרך השאלות באתר ולא הצלחתי לשרטט תמונה שלימה וברורה. אני מבין (או שמא אני טועה) שהדרך הכי טובה ונכונה היא תנור בעל שתי תאים ותבניות (השחורות הגדולות) נפרדות- חלבי, בשרי ופרווה. אך ברצוני להבין באופן יותר מדויק: 1. הדיון לגבי תבניות האפייה מתחיל רק במקרה שאני שם את האוכל ישירות על התבנית, וממילא ברגע שהאוכל תמיד מונח בתוך כלי (סיר, פיירקס וכו ) ע"ג התבנית- התבנית תישאר תמיד פרווה, או שמא זה לא משנה והתבנית עצמה נעשית חלבית בשרית גם אם זה בתוך כלי מפריד, או שמא באמת כל עוד יש כלי כגון פיירקס בתוכו האוכל אז התבנית ר אלא שיש חשש שהאוכל נופל וממילא דנים את התבנית כמין הנאפה? (בקיצור- איפה בדיוק מתחיל הדיון לגבי התבניות- כשהאוכל מונח ישירות או שמא גם כשהאוכל נמצא בתוך כלי ע"ג התבנית?) 2. לאור השאלה הראשונה- האם נייר אפייה נחשב מפריד? 3. לאור השאלה הראשונה- מה לכתחילה, מה בדיעבד, מה יתיר לי לאכול את האוכל אך להכשיר את התבנית ומה יתיר לי הכל או יאסור הכל? 4. האם יהיה הבדל בין תבנית אפייה המדוברת בשאלה (השחורה הגדולה) לבין רשת מתכת? רבה וסליחה על הוספת העומס.
תשובה: ב"ה שלו-ם וברכה, א) תבניות אפי-ה ביתיות מצופות אמייל ולכן קשה להכשירם. כאשר שמים בתוכם תבנית אחרת ולא נשפך מהאוכל על התבנית המקורית דין התבנית המקורית יותר קל. יש המתירים להשתמש בהם ויש המחמירים לחכות 24 שעות ו או לחמם אותם בתוך התנור לפני השימוש בהם. ב) נייר אפיה לא מספיק, כי נשפך מהאוכל גם על התבנית. ג) יש לייחד תבניות לבשרי חלבי פרווה. לכתחילה עדיף שני תאים שאין להם דופן משותפת. יש המקלים בתא אחד בתנאי שיחממו את התנור בחום גבוה במשך כחצי שעה ויש המצריכים גם לחכות 24 שעות ויש אוסרים להכשיר כי דנים את גג תנור ביתי כמכסה שלכתחילה לפי המ"א אין לשנות כלי מחלבי לבשרי אף ע"י הכשרה. הרב חגי בר גיורא
שאלה: אני מבולבל בכל הנושא של 12 השבטים : ראיתי איזה תוכנית ופתאום תהיתי מיהו יהודי ואיך הכל התחיל? מהבנה ממש ממש שטחית אני יודע שהיו 12 שבטים, מתוכם התפזרו חלק, ישראל ויהודה. השאלה שלי -כל אלה ממלכת ישראל הם יהודים? וחוץ מזה, ממה שאני מבין כל מי שאינו יהודי היום הוא יהודי לפני מאות שנים שפשוט סרח מהיהדות? השאלות שלי הם לא ממוקדות כי אני לא מבין, אם תוכל בכלל גם לענות לי בתשובות יותר מקיפות מעבר לשאלות ששאלתי.
תשובה: ב"ה לך. זכינו להיות חלק מעם ישראל, עם אשר בחר ה' בו להיות לו לעם סגולה מכל העמים. עמנו הוא זרע לאברהם אבינו, ליצחק אבינו וליעקב אבינו. מתוך הבניה הזו של עם ישראל, עם שממשיך את היעוד הגדול של גילוי של ה' בעולם, של קידוש ה' בכל מקום ובכל זמן. אמנם כיוונים שונים יש בעם ישראל, כוחות שונים שבעבר התחלקו לפי שנים עשר שבטים, שכולם בניו של יעקב אבינו, כולם חלקים מעמנו הגדול והקדוש. יחד עם זאת, חשוב לדעת שבעם ישראל היו מצבים לא פשוטים בקורות חייו, והיו זמנים שעם ישראל ירד מאוד מרמתו הרוחנית, שהוא בחר הלך אחר עמים אחרים, ובעקבות כך נענש על ידי ה', אך דבר זה לא פגע בעצם מהותו של העם, ובהיותו עם סגולה, ממש כמו בן שמתנהג לא יפה, לא מפסיק בשל כך להיות בן. לאחר מיכן יצאו לגלות וכיום אנו לא יודעים חלק מעם ישראל היכן הוא, וכיצד יחזרו להיות חלק מהעם שלנו, וחשוב שאנו נתפלל על כך. כמובן שאנו כאן, חלק מעם ישראל, זוכים לחזרה מחודשת לארץ, זוכים לחזרה למלכות ישראל אף שזקוקים אנו עוד להתקדם רבות בכך, זוכים להמון דברים נפלאים בדרך לגאולה השלמה, אך אנו רק חלק מעם ישראל, חלק מהשבטים, ואנו תפילה שכולם יחזרו במהרה. ידידי, אשמח מאוד לעזור בעוד דברים, תרגיש חופשי לשאול ולבקש ואשמח לעזור. רבה הרב יצחק גרינבלט.
שאלה: כלאיים בירקות גינה: לרב שתלנו גינת ירק בחצר, בין שתיל לשתיל כ 30 ס"מ, ובין ערוגה לערוגה כ 60 ס"מ,אחרי שהשתילים התפתחו מעט הבחנתי בכמה שתילי חציל שנשתלו בטעות בערוגת הכרוב ובעוד מספר טעויות כאלו. כאמור, בין השורשים יש 30 ס"מ, אך הצמחים גדלים והמרחק יצטמצם. מה עלי לעשות? השאלה נשאלה בהמשך לשאלה "כלאיים בירקות גינה במצפה רמון"
תשובה: וברכת ד' אם יש בין שורש לשורש 30 ס"מ, אפשר להקל למרות שלמעלה אין הרחקה של 30 ס"מ. ואפילו אם יגעו עלים בעלים לא יאסר. צום החמישי לששון ולשמחה בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: "עננו" ביום תענית: ביום תענית ש"צ אומר "עננו" בתפילת לחש שלו כמו יחיד או כמו שהוא אומרה בתפילת ה"חזרה"?
תשובה: כמו יחיד. שו"ע תקסה א
שאלה: לבייש מי שמדבר לשון הרע: כתב הרב ב"שמירת הלשון": ".כי בכל מקום מצינו שצריך לחוש לכבוד הבריות ולא לגלות קלונם, ואילו באדם זה המדבר לשון הרע בתמידות לא חשו כלל לכבודו, ואדרבה, ראו שיתפרסם קלון האיש הזה, והכל כדי שיכנע, ויתכפר לו. האם זה נותן היתר להכלים ולדבר על אדם שמדבר לשון הרע בתמידות? האם מותר על אדם כזה לדבר?
תשובה: אסור, אבל טוב להתרחק.
שאלה: לעמוד בעת "ה  מלך": אם אדם נמצא מחוץ לבית הכנסת ושומע את הציבור בבית הכנסת אומרים "ה מלך.", האם צריך לעמוד או רשאי לשבת? מדובר על אדם שלומד או קורא ולא יושב בטל.
תשובה: נראה שלא צריך שיופרעו מלימודם. אמירת ה' מלך אינו דבר שבקדושה שהרי נאמר גם ללא מנין.(סידור קול יעקב עמ' סו)
שאלה: בדיקת סקירת מערכות יום לפני ט  באב: אני ובעלי ב"ה בהריון בחודש חמישי. שבוע הבא יש לנו סקירת מערכות ולא שמתי לב שקבעתי את הסקירה ביום לפני תשעה באב (בערב של אותו יום מתחיל הצום). בעלי חושב שלא לעשות את הבדיקה בגלל זה. אני לא יודעת מה לעשות אני רוצה לעשות אותה אבל גם קצת חוששת בגלל הזמן שבו בחרתי לבצעה. מה אתה ממליץ? האם יש עם זה בעיה- לעשות את הבדיקה? האם זה נחשב משהו משמח שלא עושים בשבוע שחל בו? יום נפלא
תשובה: אין בעיה לבצע בדיקה רפואית בערב תשעה באב. אם את חוששת אפשר לדחות את הבדיקה אבל אין מניעה הלכתית.
שאלה: תפילה שלא בזמנה: אם עבר זמן קריאת שמע ותפילה אני לא יכול להתפלל? אסור להגיד את ברכות קריאת שמע אם עבר זמן קריאת שמע? בנוגע לתפילה אם עבר זמן תפילה אסור לי להתפלל שמונה עשרה או את כל התפילה עלינו לשבח פסוקי דזמרה תחנון וכו? מה הדין אם יש לי קצת זמן עד סיום זמן תפילה ואני לא יספיק לסיים את כל תפילת שמונה עשרה מותר לי להתחיל אם באמצע התפילה יעבור הזמן? ואם עובר הזמן של תפילה מה מותר לי להגיד? כי יש הרבה דברים בתפילה שהם פסוקים? ובנוגע לתפילין הבנתי שצריך לקרוא לאחר ההנחה את הפרשיות והיה כי יביאך וקדש לי, אבל עד עכשיו כל פעם שהנחתי תפילין לא קראתי, לא יצאתי ידי חובה? אני צריך להתחיל לקרוא אותם כל פעם? ואם אני מאחר לבית כנסת ואין לי זמן לקרוא אותם עדיין חייב?
תשובה: יש להשתדל מאוד להתפלל בזמן התפילה וקריאת שמע כמפורסם בלוחות.  גם באתר זה  בדיעבד אפשר להתפלל את כל התפילה כסדרה עד חצות היום. לאחר מכן אי אפשר להתפלל שחרית. אם בשוגג לא התפללת שחרית יש להשלים את התפילה במנחה ולהתפלל פעמיים שמונה עשרה בתפילת המנחה. אם לא קרא קריאת שמע צריך לקוראה ללא ברכות אף לאחר הזמן עד שקיעת החמה. אם מתקרב סוף זמן התפילה יש לומר רק את החלקים העיקריים בתפילה: ברוך שאמר אשרי ישתבח ומשם ברצף עד שמונה עשרה כדי להספיק את שמונה עשרה בתוך הזמן. ראוי לקרוא פרשיות קדש לי והיה כי יביאך לאחר הנחת תפילין אולם אין בזה חובה ובוודאי ובוודאי שיוצאים ידי חובה ללא פקפוק בהנחת תפילין גם ללא קריאת פרשיות אלו.
שאלה: כובע מצחייה (ספורט) לאישה: רציתי לדעת האם אישה יכולה לכסות את ראשה בכובע מצחייה (לצרכי ספורט) המשמש גם גברים. הכוונה היא האם אישה יכולה לחבוש כובע שגבר יחבוש בהנחה ורכשה אותו במיוחד בעבורה בחנות ספורט. כמו כן, במידה ומוסיפים לכובע אלמנטים נשיים, האם הדבר מותר?
תשובה: : כובע מצחייה אינו לבוש רק של גברים. לכן אישה יכולה לחבוש כובע מצחייה.
שאלה: "גדול תלמוד המביא לידי מעשה": הרב! אני בחור דתי שמאמין בכל הערכים של הציבור הדתי לאומי ולפני כמה זמן הייתה לי שיחה עם רב דתי שבו הוא אמר שיש צורך בלעבוד ולומדים את זה מהגמרא שאומרת "גדול תלמוד שמביא לידי מעשה" והסתכלתי באותם מקומות שהמשפט הזה כתוב וראיתי את המפרשים שאומרים "שהמעשה" זה המצווה והשאלה שלי איך אפשר לומר "שהמעשה" זה המסחר אם המפרשים אומרים שזה המצווה?.(אם אפשר עוד מקורות על זה שיש עניין לעבוד)
תשובה: : המונחים שמהם אנו לומדים על ערך העבודה אינם מה שאמרו ח מעשה. שם כפי שכתבת המשמעות היא מעשה המצוות לעומת לימוד התורה. המילים שמהם ניתן ללמוד על ערך העבודה הם ערך ה"מלאכה" וכן ערך ה"דרך ארץ". כך לשון הרמ' בפירושו: רמב"ם פירוש המשניות - מסכת אבות פרק ב משנה ב (ב) רבן גמליאל בנו של רבי יהודה הנשיא אומר יפה תלמוד תורה עם דרך ארץ שיגיעת שניהם משכחת עון, וכל תורה שאין עמה מלאכה סופה בטלה וגוררת עון וכל העמלים עם הציבור יהיו עמלים עמהם לשם שמים, שזכות אבותם מסייעתן וצדקתן עומדת לעד ואתה מעלה אני עליכם שכר הרבה כאילו עשיתם - ר"ל בדרך ארץ, הנה העוסק בפרנסה רמב"ם יד החזקה הלכות תלמוד תורה פרק ג (י) כל המשים על לבו שיעסוק בתורה ולא יעשה מלאכה ויתפרנס מן הצדקה הרי זה חלל את השם ובזה את התורה וכבה מאור הדת וגרס וגרם רעה לעצמו ונטל חייו מן העולם הבא לפי שאסור ליהנות מדברי תורה בעולם הזה אמרו חכמים כל הנהנה מדברי תורה נטל חייו מן העולם ועוד צוו ואמרו אל תעשם עטרה להתגדל בהן ולא קרדום לחפור בהן ועוד צוו ואמרו אהוב את המלאכה ושנא את הרבנות וכל תורה שאין עמה מלאכה סופה בטילה וגוררת עון וסוף אדם זה שיהא מלסטם את הבריות יש ויכוח גדול האם הערך של העבודה והפרנסה הינו רק כאמצעי לעסוק בקודש. או שיש ערך עצמי בפיתוח העולם הזה ובישובו של עולם שהרי גם העולם הזה הינו עולמו של הקב"ה. העמדה של הרב קוק היתה שהמלאה אינה רק תוצאה של חטא האדם הראשון. גם כשתסור הקללה שירדה על העולם בעקבות החטא יהיה ערך לישובו של עולם.
שאלה: איחרתי לתפילת מנחה בציבור: הרב, לעיתים בשבת אני לא מספיקה להגיע בזמן לתפילת המנחה, ומגיעה כמה דקות לפני תחילת תפילת העמידה. האם להמשיך עם הציבור ולהתחיל עמידה או כדאי להתחיל מההתחלה? דבר נוסף, במידה והתחלתי איתם מעט לפני 18, האם אח"כ אני צריכה להשלים את תחילת התפילה? ואם כן, מתי זה אח"כ- כלומר, עד מתי להמשיך עם הציבור, עד עלינו לשבח או רק בעמידה? השאלה נשאלה בהמשך לשאלה "התחלת התפילה עם הציבור"
תשובה: תאמרי אשרי ותתפללי עמידה עם הציבור. אינך חייבת יותר ואם את רוצה תשלימי לאחר עלינו.